Dôvodová správa

A. Všeobecná časť

Ministerstvo pôdohospodárstva a rozvoja vidieka Slovenskej republiky (ďalej len „ministerstvo“) vypracovalo návrh nariadenia vlády Slovenskej republiky o podmienkach poskytovania podpory v rámci spoločnej organizácii trhu s vínom podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. a na základe Plánu legislatívnych úloh vlády SR na rok 2015 v mesiaci marec pod číslom 3.
Podľa plánu úloh ministerstvo malo vypracovať novelu nariadenia vlády Slovenskej republiky č. 349/2013 Z. z. o podmienkach poskytovania podpory v rámci spoločnej organizácie trhu s vínom, avšak z dôvodu rozsahu novely tohto nariadenia vlády je vhodné a účelné citované nariadenie vlády zrušiť a vydať nové.
Nariadením vlády sa implementujú niektoré nové pravidlá pre poskytovanie podpory v rámci spoločnej organizácie trhu s vínom v sektore vinohradníctva a vinárstva, ktoré boli ustanovené nariadením Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007. Na základe uvedeného nariadenia bol vypracovaný modifikovaný Národný podporný program v Slovenskej republike pre roky 2014 – 2018, ktorý bol zaslaný 31.10.2014 Európskej komisii. Modifikácia spočívala v doplnení opatrenia Propagácia v členských štátoch Európskej únie a dopracovaní podmienok uplatňovania tohto opatrenia, definícií a cieľov spolu s kvantifikovanými ukazovateľmi za účelom vyhodnocovania efektívnosti daného opatrenia. 
Návrh nariadenia vlády predstavuje právnu úpravu na vykonanie nových pravidiel poskytovania podpory v sektore vína a súčasne upravuje niektoré ustanovenia s ohľadom na poznatky z praxe a tiež aktualizáciu odkazov poznámok pod čiarou z dôvodu zmeny niektorých legislatívnych predpisov. Administratívnu činnosť súvisiacu s prijímaním žiadostí, kontrolnou činnosťou a platbami podpory za opatrenia spoločnej organizácie trhu s vínom bude zabezpečovať Pôdohospodárska platobná agentúra.
Predložený návrh nariadenia vlády bude zakladať negatívny vplyv na rozpočet verejnej správy, avšak  nezakladá zvýšené nároky na rozpočty obcí alebo rozpočty vyšších územných celkov. Nariadenie vlády nebude mať vplyv ekonomický, environmentálny ani sociálny a ani vplyv na informatizáciu spoločnosti.
Predložený návrh nariadenia vlády je v súlade s Ústavou Slovenskej republiky, súvisiacimi zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 
2.	Názov návrhu právneho predpisu: Návrh nariadenia vlády Slovenskej republiky o podmienkach poskytovania podpory v rámci spoločnej organizácie trhu s vínom 
3.	Problematika návrhu právneho predpisu:
a)	je upravená v práve Európskej únie
-	primárnom
Zmluva o fungovaní Európskej únie Tretia časť Hlava III (Poľnohospodárstvo a rybné hospodárstvo) 
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
- Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007. (Ú. v. EÚ L 347, 20.12.2013) v platnom znení. 
- Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013) v platnom znení. 
2.	nelegislatívne akty
- Delegované nariadenie Komisie (EÚ) č. 612/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1308/2013 zmenou nariadenia Komisie (ES) č. 555/2008, pokiaľ ide o nové opatrenia v rámci vnútroštátnych podporných programov v sektore vinohradníctva a vinárstva (Ú. v. EÚ L 168, 7.6.2014).
- Vykonávacie nariadenie Komisie (EÚ) č. 614/2014 zo 6. júna 2014, ktorým sa mení nariadenie (ES) č. 555/2008, pokiaľ ide o uplatňovanie určitých podporných programov v sektore vinohradníctva vinárstva (Ú. v. EÚ L 168, 7.6.2014). 
- Nariadenie Komisie (EÚ) č. 702/2014 z 25. júna 2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie (Ú. v. EÚ L 193, 1.7.2014).	
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
- Nariadenie Komisie (ES) č. 555/2008 z 27. júna 2008, ktorým sa ustanovujú podrobné pravidlá vykonávania nariadenia Rady (ES) č. 479/2008 o spoločnej organizácii trhu s vínom, pokiaľ ide o podporné programy, obchod s tretími krajinami, výrobný potenciál a kontroly vo vinárskom sektore (Ú. v. EÚ L 170, 30.6.2008) v platnom znení.	
b)	nie je obsiahnutá v judikatúre Súdneho dvora Európskej únie.
4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
Bezpredmetné. 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
	Bezpredmetné. 
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
Proti Slovenskej republike nebolo začaté konanie o porušení Zmluvy o fungovaní Európskej únie v platnom znení podľa čl. 258 až 260 tejto zmluvy. 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
Bezpredmetné.  
5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 
6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky o podmienkach poskytovania podpory v rámci spoločnej organizácie trhu s vínom 
   
     Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Návrh nariadenia vlády nebude mať zvýšené nároky na prostriedky štátneho rozpočtu z dôvodu zabezpečenia ich krytia v rozpočte kapitoly Ministerstva pôdohospodárstva a rozvoja vidieka Slovenskej republiky (ďalej len “MPRV SR”). V rámci návrhu limitov rozpočtu kapitoly MPRV SR sú na roky 2015 - 2017 rozpočtované ročné alokácie v celkovej výške 5 082 000 eur zo zdrojov Európskej únie. 
A.4. Alternatívne riešenia
Bezpredmetné. 

A.5. Stanovisko gestorov
Bezpredmetné. 

Vplyvy na rozpočet verejnej správy,
na zamestnanosť vo verejnej správe a financovanie návrhu

 2.1. Zhrnutie vplyvov na rozpočet verejnej správy v návrhu Tabuľka č. 1
Vplyvy na rozpočet verejnej správy
	2015	2016	2017	
Príjmy verejnej správy celkom	5 082 000	5 082 000	5 082 000	
v tom: za MPRV SR	5 082 000	5 082 000	5 082 000	
z toho:				
-vplyv na ŠR_1AF1-TOV 2014-2020	5 082 000	5 082 000	5 082 000	
- vplyv na územnú samosprávu	0	0	0	
Výdavky verejnej správy celkom	5 082 000	5 082 000	5 082 000	
v tom: za MPRV SR	5 082 000	5 082 000	5 082 000	
z toho: 				
-vplyv na ŠR_1AF1/0CC0102-TOV 2014-2020	5 082 000	5 082 000	5 082 000	
- vplyv na územnú samosprávu	0	0	0	
Celková zamestnanosť 	0	0	0	
- z toho vplyv na ŠR 	0	0	0	
Financovanie zabezpečené v rozpočte	5 082 000	5 082 000	5 082 000	
v tom: za MPRV SR	5 082 000	5 082 000	5 082 000	
-vplyv na ŠR_1AF1/0CC0102-TOV 2014-2020	5 082 000	5 082 000	5 082 000	

2.2. Financovanie návrhu Tabuľka č.2
Financovanie	2015	2016	2017	
Celkový vplyv na rozpočet verejnej správy ( - príjmy, + výdavky)	5 082 000	5 082 000	5 082 000	
 z toho vplyv na ŠR	5 082 000	5 082 000	5 082 000	
 financovanie zabezpečené v rozpočte	5 082 000	5 082 000	5 082 000	
 ostatné zdroje financovania	0	0	0	
Rozpočtovo nekrytý vplyv / úspora	0	0	0	
 
Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:

Finančné prostriedky budú zabezpečené v rámci schválených výdavkov kapitoly MPRV SR určených na propagáciu podpory vína na roky 2015-2017. V rámci návrhu limitov rozpočtu kapitoly MPRV SR sú na roky 2015 - 2017 rozpočtované ročné alokácie v celkovej výške 5 082 000 eur zo zdrojov Európskej únie. 
2.3. Popis a charakteristika návrhu
2.3.1. Popis návrhu:
Nariadením vlády sa implementujú niektoré nové pravidlá pre poskytovanie podpory v rámci spoločnej organizácie trhu s vínom v sektore vinohradníctva a vinárstva, ktoré boli ustanovené nariadením Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007. Na základe uvedeného nariadenia bol vypracovaný modifikovaný Národný podporný program v SR pre roky 2014 – 2018, ktorý bol zaslaný 31.10.2014 Európskej komisii. Modifikácia spočívala v doplnení opatrenia Propagácia v členských štátoch a dopracovaní podmienok uplatňovania, definícií a cieľov spolu s kvantifikovanými ukazovateľmi za účelom vyhodnocovania efektívnosti daného opatrenia. 
Návrh nariadenia vlády predstavuje právnu úpravu na vykonanie nových pravidiel poskytovania podpory v sektore vína a súčasne upravuje niektoré ustanovenia s ohľadom na poznatky z praxe a tiež aktualizáciu odkazov pod čiarou z dôvodu zmeny niektorých legislatívnych predpisov.

2.3.2. Charakteristika návrhu podľa bodu 2.3.2. Metodiky :
 
 zmena sadzby
 zmena v nároku
 nová služba alebo nariadenie (alebo ich zrušenie)
 kombinovaný návrh
 x iné 

2.3.3. Predpoklady vývoja objemu aktivít:
 
Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.
Tabuľka č. 3 
Objem aktivít	
Odhadované objemy	

2015	
2016	
2017	
2018	

 	

 	

 	

 	

 	

 	

	

	

					

 2.3.4. Výpočty vplyvov na verejné financie
 
Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 4 
Príjmy (v eurách)	2015	2016	2017	Poznámka	
Daňové príjmy (100)1	 	 	 	 	
Nedaňové príjmy (200)1	0	0	0	 	
Granty a transfery (300)1	5 082 000	5 082 000	5 082 000	 	
Príjmy z transakcií s finančnými aktívami a finančnými pasívami (400)				 	
Prijaté úvery, pôžičky a návratné finančné výpomoci (500)				 	
Dopad na príjmy verejnej správy celkom	5 082 000	5 082 000	5 082 000	 	
					
1 – príjmy rozpísať až do položiek platnej ekonomickej klasifikácie 

 
 																 Tabuľka č. 5 
Výdavky (v eurách)	2015	2016	2017	Poznámka	
Bežné výdavky (600)	5 082 000	5 082 000	5 082 000	 	
 Mzdy, platy, služobné príjmy a ostatné osobné vyrovnania (610)				 	
 Poistné a príspevok do poisťovní (620)				 	
 Tovary a služby (630)2				 	
 Bežné transfery (640)2,				 	
 v tom: Transfery ostatnej právnickej osobe (644)	5 082 000	5 082 000	5 082 000		
 Splácanie úrokov a ostatné platby súvisiace s úvermi, pôžičkami 
 a NFV (650)2				 	
Kapitálové výdavky (700)	0	0	0	 	
 Obstarávanie kapitálových aktív (710)2	0	0	0	 	
 Kapitálové transfery (720)2				 	
Výdavky z transakcií s finančnými aktívami a finančnými pasívami (800)				 	
Dopad na výdavky verejnej správy celkom	5 082 000	5 082 000	5 082 000	 	
 z toho výdavky na ŠR	5 082 000	5 082 000	5 082 000	 	
 Bežné výdavky (600) 	5 082 000	5 082 000	5 082 000	 	
 Mzdy, platy, služobné príjmy a ostatné osobné vyrovnania (610)				 	
 Kapitálové výdavky (700)				 	
 Výdavky z transakcií s finančnými aktívami a finančnými 
 pasívami (800)				 	
					
2 – výdavky rozpísať až do položiek platnej ekonomickej klasifikácie

Tabuľka č. 6

Zamestnanosť	Vplyv na rozpočet verejnej správy	poznámka	
	2015	2016	2017	2018		
Počet zamestnancov celkom*	 	 	 	 	 	
 z toho vplyv na ŠR	 	 	 	 	 	
Priemerný mzdový výdavok (v eurách)*	 	 	 	 	 	
 z toho vplyv na ŠR	 	 	 	 	 	
Osobné výdavky celkom (v eurách)	 	 	 	 	 	
Mzdy, platy, služobné príjmy a ostatné osobné vyrovnania (610)* 	 	 	 	 	 	
 z toho vplyv na ŠR	 	 	 	 	 	
Poistné a príspevok do poisťovní (620)*	 	 	 	 	 	
 z toho vplyv na ŠR	 	 	 	 	 	
 	 	 	 	 	 	
Poznámky:	 	 	 	 	 	
Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka	 	
Poistné tvorí podiel mzdových výdavkov, pričom za organizácie v pôsobnosti kapitol štátneho rozpočtu, s výnimkou prenesených kompetencií výkonu štátnej správy, pre zamestnancov štátnej služby a zamestnancov pri výkone práce vo verejnom záujme predstavuje 34,95 %, pre policajtov, profesionálnych vojakov, colníkov, hasičov vrátane horskej záchrannej služby predstavuje 33,2 %. Pre ostatné subjekty verejnej správy vrátane prenesených kompetencií výkonu štátnej správy poistné tvorí podiel zodpovedajúci 35,2 %.	
 Kategórie 610 a 620 sú z tejto prílohy automaticky prenášané do príslušných 
 kategórií prílohy „výdavky“	 	 	 	
								
* počet zamestnancov, mzdy a poistné rozpísať podľa spôsobu odmeňovania (napr. policajti, colníci ...)

B. Osobitná časť

K § 1
Upravuje sa predmet nariadenia, ktorým je ustanovenie podmienok poskytovania podpory na opatrenia v rámci spoločnej organizácie trhu s vínom – Propagácia, Reštrukturalizácia vinohradu, Poistenie úrody a Investície podľa nových pravidiel. 
K § 2
Ustanovujú sa podmienky, ktoré musí spĺňať žiadateľ o podporu na oprávnené opatrenia zahrnuté do národného podporného programu v rámci spoločnej organizácie trhu s vínom. Tieto podmienky sú prevzaté z § 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z. z. ako všeobecné predpoklady pre oprávnenie na poskytnutie dotácie. Podmienka podľa § 2 písm. d) je zjednodušením doterajšej úpravy v § 2 písm. g) nariadenia vlády Slovenskej republiky č. 349/2013 Z. z. a v nadväznosti na § 2 ods. 2 Obchodného zákonníka pokrýva všetky právne tituly, na základe ktorých môže žiadateľ podnikať. Vzhľadom na prijatie zákona č. 34/2014 Z. z., ktorým sa s účinnosťou od 27.02.2014 mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov a ktorým sú zákazky v rámci opatrení spoločnej organizácie poľnohospodárskych trhov vyňaté z jeho pôsobnosti, sa v odseku 2 uvádzajú pravidlá nakladania s verejnými prostriedkami podľa § 19 ods. 3 zákona č. 523/2004 Z. z. bez ohľadu na skutočnosť, že žiadateľ jednotlivé opatrenia realizuje z vlastných prostriedkov, nakoľko práve na úhradu týchto oprávnených výdavkov mu Pôdohospodárska platobná agentúra môže poskytnúť podporu z verejných prostriedkov, ktorými sú aj prostriedky z Európskej únie. Dodržanie uvedených pravidiel doložením troch cenových ponúk a zdôvodnením výberu, najmä pokiaľ sa žiadateľ napriek nižšej cenovej ponuke rozhodne pre drahší variant. 
K § 3
Člení opatrenie Propagácia podľa miesta uplatňovania na propagáciu v tretích krajinách a v členských štátoch Európskej únie.
K § 4
Týka sa podpory propagácie v tretích krajinách. Ustanovuje sa, ktorá osoba je oprávnená na poskytnutie tejto podpory, kto poskytuje podporu, na aké činnosti sa bude poskytovať podpora a aké podmienky musí žiadateľ splniť.
K § 5
Týka sa podpory propagácie v členských štátoch EÚ. Ustanovuje sa, ktorá osoba je oprávnená na poskytnutie tejto podpory, kto poskytuje podporu, na aké činnosti sa bude poskytovať podpora a aké podmienky musí žiadateľ splniť.
K § 6
 Ustanovuje sa termín predkladania žiadosti o podporu na propagáciu a povinné náležitosti ako súčasti žiadosti o podporu nevyhnutné pri posudzovaní žiadostí o podporu.

K § 7
Ustanovujú sa povinnosti žiadateľa vzhľadom na termíny realizácie opatrenia propagácie, pravidlá v prípade neuskutočnenia opatrenia.
K § 8
Ustanovuje sa výška podpory na obidva druhy opatrenia na propagáciu a finančné limity pre samotné investície.
K § 9
Ustanovuje sa, ktorá osoba je oprávnená na poskytnutie podpory na reštrukturalizáciu, kto poskytuje podporu, na aké opatrenia v rámci reštrukturalizácie sa bude poskytovať podpora a aké podmienky musí žiadateľ splniť. 
K § 10 až 13
Ustanovujú sa ciele a podmienky pre jednotlivé opatrenia, ako aj možnosti vzájomnej kombinácie s inými opatreniami.
Opatrenie zmena odrôd sa ustanovuje s cieľom prispôsobenia sa novým trhovým podmienkam a zmene spotrebiteľského správania. Cieľom je nová výsadba vysoko kvalitných odrôd a odrôd tradičných pre daný región. V prípade realizácie opatrenia sa vinohrad vysadí novými odrodami, inými ako boli v pôvodnom vinohrade. Ustanovuje sa tiež možnosť súčasne so zmenou odrody zmeniť aj spon vinohradu.
Opatrenie zmena sponu je zamerané na novú výsadbu vinohradu pri počte krov najmenej 4 000 kusov na 1 ha. Opatrenie je možné realizovať iba vo vinohradníckej oblasti Tokaj z dôvodu umožnenie prístupu výrobcom z tejto oblasti k podpore na opatrenie reštrukturalizácia vinohradu, nakoľko pre vinohradnícku oblasť Tokaj je presne stanovená odrodová skladba, takže podporu na zmenu odrôd nie je možné poskytnúť.
Opatrenie presun vinohradu je zamerané na využívanie kvalitnejších vinohradníckych plôch a regiónov, ako aj svahovitých oblastí, pričom sa umožňuje uplatňovať súbežnú výsadbu.
Opatrenie vyklčovanie je zamerané na získanie práva na opätovnú výsadbu, to znamená, že pri vyklčovaní vinohradu sa musí uplatňovať z tohto kroku vyplývajúce právo na opätovnú výsadbu s použitím opatrení zmena odrôd, zmena sponu alebo presun vinohradu. Po vyklčovaní vinohradu musí byť do 2 rokov od vyklčovania uplatnené právo na opätovnú výsadbu, to znamená, že žiadateľ o podporu musí následne zrealizovať výsadbu reštrukturalizovaného vinohradu.
K § 14
Ustanovuje sa termín predkladania žiadosti o podporu na reštrukturalizáciu, povinné náležitosti ako súčasti žiadosti o podporu a čo musí obsahovať projekt reštrukturalizácie.
K § 15
o podporu na reštrukturalizáciu v súvislosti s povinnými oznámeniami agentúre. 
Ustanovujú sa termíny začatia a skončenia realizácie jednotlivých opatrení a povinnosti žiadateľa 

K § 16
Ustanovuje sa percentuálna sadzba maximálnej výšky podpory na reštrukturalizáciu vinohradu v závislosti od toho, či žiadateľ o podporu realizuje opatrenie v regióne konvergencie alebo mimo konvergencie a uvádza sa odkaz na prílohu č.1, ktorou sa ustanovujú najvyššie sumy podpory. 
K § 17
Ustanovuje sa, ktorá osoba je oprávnená na poskytnutie podpory na poistenie, kto poskytuje podporu, aké druhy poistenia sa podporujú a ustanovuje sa najmenšia plocha oprávnená na podporu na poistenie.
K § 18
Ustanovuje sa termín predkladania žiadostí o podporu na poistenie a uvádzajú sa povinné prílohy žiadosti, ktoré sú nevyhnutné pri posudzovaní žiadostí o podporu.
K § 19
Ustanovuje sa povinnosť žiadateľa preukazovania oprávnených nákladov.
K § 20
Ustanovuje sa percentuálna sadzba maximálnej výšky podpory v závislosti od predmetu poistenia.
K § 21
Ustanovuje sa, ktorá osoba je oprávnená na poskytnutie podpory na investície, kto poskytuje podporu, na aké opatrenia v rámci investícií do podnikov sa bude poskytovať podpora a aké podmienky musí žiadateľ splniť. 
K § 22
Ustanovuje sa termín predkladania žiadostí o podporu na investície a uvádzajú sa povinné prílohy žiadosti, ktoré sú nevyhnutné pri posudzovaní žiadostí o podporu. 
K § 23
Uvádzajú sa povinnosti žiadateľa o podporu na investície v súvislosti s oznamovaním agentúre o ukončení opatrenia.
K § 24
Ustanovuje sa finančné limity a percentuálna sadzba maximálnej výšky podpory na investície v závislosti od toho, či žiadateľ o podporu realizuje opatrenie v regióne konvergencie alebo mimo konvergencie.
K § 25
Ustanovujú sa povinnosti žiadateľa v súvislosti so stiahnutím žiadosti, ďalej umožniť vykonávanie kontroly na mieste a povinnosti krížového plnenia po realizácii s následnými sankciami. Rovnako sa ustanovuje vylúčenie čerpania podpory na toto opatrenie z iného dotačného titulu.

K § 26
Uvádza sa prechodné ustanovenie pre žiadosti predložené a schválené podľa doteraz platného právneho predpisu.
K § 27 
Ustanovuje sa vykonanie právne záväzných aktov Európskej únie uvedených v prílohe č. 2.
K § 28
Uvádza sa zrušovacie ustanovenie. Má dôjsť k zrušeniu nariadenia vlády Slovenskej republiky č. 349/2013 Z. z. o podmienkach poskytovania podpory v rámci spoločnej organizácie trhu s vínom.
K § 29
Ustanovuje sa termín nadobudnutia účinnosti návrhu nariadenia vlády. Navrhovaná účinnosť je potrebná z toho hľadiska, že žiadosti na niektoré opatrenia sa podávajú už k 30. aprílu 2015.
K Prílohe č. 1
Ustanovujú sa najvyššie možné sumy podpory pre jednotlivé opatrenia na reštrukturalizáciu vinohradu.
K Prílohe č. 2
Uvádza sa zoznam vykonávaných právne záväzných aktov Európskej únie..